11. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 891 της 29 Νοεμ. /7 Δεκ. 1978 (ΦΕΚ Α΄ 213)  (Διόρθ. Σφαλμ. στο ΦΕΚ Α΄ 90/2 Μαίου 1979)  Περί καθορισμού του αντικειμένου εργασίας των Κοινωνικών Λειτουργών. Έχοντες υπ’ όψει: 1.Την διάταξιν του άρθρ. 4 του Ν.Δ. 195/74 «περί τροποποιήσεως και συμπληρώσεως διατάξεων τινων του Ν.Δ. 4018/59 «περί του θεσμού των Κοινωνικών Λειτουργών και του εις εκτέλεσιν τούτου εκδοθέντος Β.Δ. 319/62. 2.Την υπ’ αριθ. 764/1978 γνωμοδότησιν του Συμβουλίου της Επικρατείας, προτάσει των Υπουργών Προεδρίας Κυβερνήσεως, Δικαιοσύνης, Εσωτερικών, Εθνικής Παιδείας και Θρησκευμάτων, Εργασίας και Κοινωνικών Υπηρεσιών, αποφασίζομεν: Καθορίζομεν το αντικείμενον εργασίας των Κοινωνικών Λειτουργών, γενικώς, και ειδικώτερον κατά Τομέα παροχή Κοινωνικών Υπηρεσιών ως ακολούθως: Αντικείμενον εργασίας Κοινωνικών  Λειτουργών, γενικώς Άρθρ.1.-Ο κοινωνικός λειτουργός, εν τη ασκήσει του έργου του, επιδιώκει, δια χρησιμοποιήσεως μεθόδων κοινωνικής εργασίας και τη συνεργασία ετέρων ειδικών, ως ιατρών, ψυχολόγων, συμβούλων επαγγελματικού προσανατολισμού, κοινωνιολόγων, εκπαιδευτικών, επισκεπτριών αδελφών και άλλων να συμβάλη εις την πρόληψιν ή την αντιμετώπισιν κοινωνικοοικονομικών και συναισθηματικών προβλημάτων ατόμων ή αποκατάστασιν της ισορροπίας μεταξύ ατόμου και περιβάλλοντος αυτού ως και εις την εν γένει κοινωνικήν ανάπτυξιν και ευημερίαν. Τομεύς Κοινωνικής Προνοίας Άρθρ.2.-Ο κοινωνικός λειτουργός εις τον τομέα της κοινωνικής προνοίας συμβάλλει εις την πρόληψιν και εις την αντιμετώπισιν ψυχοκοινωνικοοικονομικών προβλημάτων κατηγοριών πληθυσμού, αίτινες υπό την πίεσιν κοινωνικοοικονομικών μεταβολών, εκτάκτων συμβάντων ή προβλημάτων προκαλουμένων εκ διαφόρων αιτίων, περιήλθον ή κινδυνεύουν να περιέλθουν εις κατάστασιν αδυναμίας προσαρμογής των εις το κοινωνικό περιβάλλον. 2.Προς τούτο ο κοινωνικός λειτουργός αφ’ ενός μεν διερευνά τας συνθήκας ή καταστάσεις, εκ των οποίων περιήλθον ή δυνατόν να περιέλθουν άτομα ή κοινωνικαί ομάδες εις κατάστασιν ανάγκης, αφ’ ετέρου δε παρέχει προς αυτούς ειδικάς κοινωνικάς υπηρεσίας, ιδία ενημερωτικού, συμβουλευτικού και επιβοηθητικού χαρακτήρος, επί σκοπώ αξιοποιήσεως των διατιθεμένων υπέρ αυτών μέσων ως και των ιδίων αυτών ικανοτήτων. 3.Αι δραστηριότητες του κοινωνικού λειτουργού εις τον τομέα της κοινωνικής προνοίας αφορούν εις την πρόληψιν ή την αντιμετώπισιν των περί ων η παρ. 1 του παρόντος άρθρου προβλημάτων, επί των εξή κυρίως περιπτώσεων: α)Πληγέντων εξ απροβλέπτων και εκτάκτων συμβάντων (π.χ. θεομηνίαι, πυρκαϊαί κ.λ.π.). β)Στερουμένων επαρκών ή κατάλληλων μέσων κατοικίας ή στεγαστικών αποκαθισταμένων. γ)Προσφύγων, παλιννοστούντων ή μεταναστών. δ)Υπερηλίκων. ε)Πάσης φύσεως αναπήρων. ς)Οικονομικώς αδυνάτων. ζ)Των εις τα ιδρύματα κλειστής περιθάλψεως τομέως κοινωνικής προνοίας περιθαλπομένων ή εξερχομένων εξ αυτών, και η)Περιπτώσεων κατά τας οποίας καθίσταται δυσχερής η ομαλή διεξαγωγή των λειτουργιών της οικογενείας και η εκπλήρωσις της αποστολής της ως κοινωνικής ομάδος και θεσμού γενικώτερον. Τομεύς Υγείας Άρθρ.3.-1.Ο κοινωνικός λειτουργός εις τον τομέα της υγείας συμβάλλει εις την πρόληψιν ή την αντιμετώπισιν συναισθηματικών ή κοινωνικοοικονομικών προβλημάτων, δημιουργημένων συνεπεία καταστάσεων κλονισμού σωματικής ή ψυχικής υγείας ατόμων ή οφειλομένων εις την προσωπικότητα αυτών ή εις ετέρας δυσμενείς καταστάσεις του περιβάλλοντός των, άτινα καθιστούν δυσχερές το διαγνωστικόν έργον ή την εφαρμογήν μέτρων θεραπείας. 2.Το έργον του κοινωνικού λειτουργού εις τον τομέα της υγείας συνίσταται, αφ’ ενός μεν εις την διερεύνησιν των κοινωνικοοικονομικών συνθηκών, αίτινες αποτελούν τους γενεσιουργούς λόγους των εν τη προηγουμένη παραγράφω προβλημάτων, αφ’ ετέρου δε εις την παροχήν ειδικών κοινωνικών υπηρεσιών ενημερωτικού, συμβουλευτικού και επιβοηθητικού χαρακτήρος, προς τον ασθενή και τους οικείους του, επί σκοπώ συμβολής, εις την επιτυχίαν του διαγνωστικού και θεραπευτικού έργου και την ομαλήν επανένταξιν του ιαθέντος εις το κοινωνικόν περιβάλλον. 3.Η δραστηριότης του κοινωνικού λειτουργού εις τον τομέα της υγείας αναπτύσσεται εντός πλαισίων συγκεκροτημένης κοινωνικής υπηρεσίας, ιδία νοσηλευτικού ιδρύματος ή κέντρου ψυχικής υγείας (διαγνωστικού, συμβουλευτικού, θεραπευτικού χα-ρακτήρος). Τομεύς Κοινωνικής Ασφαλίσεως Άρθρ.4.-1.Ο κοινωνικός λειτουργός εις τον τομέα της κοινωνικής ασφαλίσεως συμβάλλει εις την πρόληψιν ή την αντιμετώπισιν συναισθηματικών ή κοινωνικοοικονομικών προβλημάτων ησφαλισμένων ή προστατευομένων υπ’ αυτών ατόμων,  άτινα υπό την πίεσιν ή τας συνεπείας ασφαλιστι- κού τινός κινδύνου, ως επαγγελματικού ατυχή- ματος, ασθενείας, αναπηρίας, γήρατος και θανάτου  ή ετέρων λόγων, αδυνατούν να αξιοποιήσουν  επαρκώς   και   καταλλήλως   τας  διατιθεμένας υπό        (Μετά τη σελ. 50,12) Σελ. 50,13 Τεύχος 713-Σελ.111 Κοινωνικοί Λειτουργοί-Κοινωνικοί Σύμβουλοι 35.Α.γ.11    του ασφαλιστικού φορέως υπηρεσίας ή υλικάς παροχάς. 2.Το έργον του κοινωνικού λειτουργού εις τον τομέα της κοινωνικής ασφαλίσεως, συνίσταται αφ’ ενός μεν εις την διερεύνησιν των συνθηκών, αίτινες αποτελούν τους γενεσιουργούς λόγους των εν τη προηγουμένη παραγράφω προβλημάτων, αφ’ ετέρου δε εις την παροχήν ειδικών κοινωνικών υπηρεσιών ενημερωτικού, συμβουλευτικού και επιβοηθητικού χαρακτήρος προς τα εν λόγω άτομα ή το περιβάλλον των, δι’ αποτελεσματικωτέραν αξιοποίησιν των υπό του ασφαλιστικού φορέως διατιθεμένων μέσων ή υπηρεσιών. Τομεύς Επαγγελματικού Προσανατολισμού -  Εργασίας Άρθρ.5.-1.Ο κοινωνικός λειτουργός εις τον τομέα της εργασίας συμβάλλει εις την πρόληψιν ή αντιμετώπισιν ψυχοκοινωνικοοικονομικών προβλημάτων ατόμων, είτε προετοιμαζομένων να ενταχθούν εις τον επαγγελματικόν χώρον, είτε επαγγελματικώς απασχολουμένων, άτινα υπό την πίεσιν δυσμενών συνθηκών ή καταστάσεων δυσχεραίνονται να προσανατολισθούν επαγγελματικώς ή να προσαρμοσθούν και να αποδώσουν εις την εργασίαν των. 2.Το έργον του κοινωνικού λειτουργού εις τον τομέα του επαγγελματικού προσανατολισμού και της εργασίας συνίσταται εις την διερεύνησιν των συνθηκών προς ανακάλυψιν των αιτίων, άτινα αποτελούν τους γενεσιουργούς λόγους των εν τη προηγουμένη παραγράφω προβλημάτων και την παροχήν προς τα άτομα και το περιβάλλον των ειδικών υπηρεσιών ενημερωτικού, συμβουλευτικού και επιβοηθητικού χαρακτήρος, επί σκοπώ πληρεστέρας αξιοποιήσεως των υπέρ αυτών διατιθεμένων μέσων, τόσον κατά την φάσιν του επαγγελματικού προσανατολισμού και της επαγγελματικής των καταρτίσεως, όσον και κατά την διάρκειαν της επαγγελματικής των προσαρμογής και εργασίας. 3.Η δραστηριότης του κοινωνικού λειτουργού εις τον τομέα του επαγγελματικού προσανατολισμού και της εργασία αναπτύσσεται εντός πλαισίου ωργανωμένης κοινωνικής υπηρεσίας των πάσης φύσεως φορέων επαγγελματικού προσανατολισμού και επαγγελματικής εκπαιδεύσεως (Κέντρα Επαγγελματικού Προσανατολισμού, Μαθητείας κ.α.) κοινωνικής προστασίας (οικοτροφεία, Κέντρα Εργαζομένης Νεότητος κ.α.) και εργασίας (υπηρεσίαι απασχολήσεως, Βιομηχανικαί και λοιπαί επιχειρησιακαί μονάδες).        Σελ. 50,14 Τεύχος 713-Σελ.112 Τομεύς Εκπαιδεύσεως Άρθρ.6.-1.Ο κοινωνικός λειτουργός εις τον τομέα της εκπαιδεύσεως συμβάλλει εις την πρόληψιν ή αντιμετώπισιν συναισθηματικών ή κοινωνικοοικονομικών προβλημάτων μαθητών και σπουδαστών, οίτινες υπό την πίεσιν δυσμενών ατομικών ή οικογενειακών συνθηκών ή καταστάσεων ή ετέρων κοινωνικών αιτιών, αδυνατούν να προσαρμοσθούν εις τον εκπαιδευτικόν χώρον και να αξιοποιήσουν επαρκώς τα δια του εκπαιδευτικού ή ετέρων προγραμμάτων διατιθέμενα υπέρ αυτών μέσα. 2.Το έργον του κοινωνικού λειτουργού εις τον τομέα της εκπαιδεύσεως συνίσταται εις την διερεύνησιν των συνθηκών, αίτινες αποτελούν τους γενεσιουργικούς λόγους των εν τη προηγουμένη παραγράφω προβλημάτων εις την εκτίμησιν των αναγκών των ανωτέρω ατόμων και την παροχήν προς αυτά και το περιβάλλον των, εν συνεργασία μετά του εκπαιδευτικού προσωπικού και του συμβούλου επαγγελματικού προσανατολισμού, ειδικών υπηρεσιών ενημερωτικού, συμβουλευτικού και επιβοηθητικού χαρακτήρος, προκειμένου ταύτα, αιρομένων ή αμβλυνομένων των εν λόγω δυσχερειών να ενταχθούν επιτυχώς εις τον εκπαιδευτικόν χώρον, να αναπτύξουν εποικοδομητικάς σχέσεις μετά του περιβάλλοντός των και να επωφεληθούν των υπέρ αυτών παρεχομένων υπηρεσιών. 3.Η δραστηριότης του κοινωνικού λειτουργού εις τον τομέα της εκπαιδεύσεως αναπτύσσεται εντός πλαισίου ωργανωμένης κοινωνικής υπηρεσίας εκπαιδευτικού ιδρύματος, οιασδήποτε εκπαιδευτικής βαθμίδος.            35.Α.γ.11 Κοινωνικοί Λειτουργοί-Κοινωνικοί Σύμβουλοι    Τομεύς Εγκληματικότητος Άρθρ.7.-1.Ο κοινωνικός λειτουργός εις τον τομέα της εγκληματικότητος συμβάλλει τη συνεργασία ετέρων ειδικών, εις την πρόληψιν ή αντιμετώπισιν συναισθηματικών ή κοινωνικοοικονομικών προβλημάτων, ατόμων, άτινα περιέρχονται εις κατάστασιν κοινωνικού κινδύνου, ή υποπίπτουν εις αντικοινωνικήν ή εγκληματικήν συμπεριφοράν και μεριμνά δια την κοινωνικήν επανένταξιν αυτών. 2.Το έργον του κοινωνικού λειτουργού εις τον τομέα της εγκληματικότητος συνίσταται αφ’ ενός μεν εις την διερεύνησιν των συνθηκών ή καταστάσεων, αίτινες αποτελούν τους γενεσιουργούς λόγους του κοινωνικού κινδύνου ή της αντικοινωνικής ή εγκληματικής συμπεριφοράς των εν τη προηγουμένη παραγράφω ατόμων, αφ’ ετέρου δε εις την παροχήν προς αυτά και το περιβάλλον των ειδικών υπηρεσιών ενημερωτικού συμβουλευτικού και επιβοηθητικού χαρακτήρος, προκειμένου ταύτα, δια της αξιοποιήσεως των διατιθεμένων υπέρ αυτών μέσων να επιτύχουν ομαλάς ψυχοκοινωνικάς σχέσεις μετά του περιβάλλοντος των να αποκατασταθούν κοινωνικώς και επαγγελματικώς και να αποβούν δημιουργικά μέλη της κοινωνίας. 3.Η δραστηριότης του κοινωνικού λειτουργού εις τον τομέα της προλήψεως και καταστολής της εγκληματικότητος, αναπτύσσεται εντός πλαισίων συγκεκροτημένης Κοινωνικής υπηρεσίας υπέρ των εν παρ. 1 του παρόντος ατόμων, είτε διαβιούντων εν ελευθερία (Υπηρεσία Επιμελητών Ανηλίκων, Εραιρίαι Προστασίας Ανηλίκων, Εταιρίαι Προστασίας Αποφυλακιζομένων κ.α.), είτε τελούντων υπό περιορισμών (Ιδρύματα Αγωγής Ανηλίκων, Σωφρονιστικά Καταστήματα Ανηλίκων, Φυλακαί κ.α.). Τομεύς Κοινοτικής Οργανώσεως και      Αναπτύξεως Άρθρ.8.-1.Ο κοινωνικός λειτουργός εις τον τομέα της κοινοτικής οργανώσεως και αναπτύξεως συμβάλλει εις την επικοινωνίαν και συναισθηματικήν προσέγγισιν των κατοίκων περιοχής τινος ως και εις την ανάπτυξιν μεταξύ αυτών πνεύματος συνεργασίας, κοινωνικής ευθύνης και αλληλεγγύης. 2.Δια των εν λόγω υπηρεσιών του κοινωνικού λειτουργού σκοπείται ιδία: α)Η ευαισθητοποίησις των παραγόντων και κατοίκων της περιοχής εις θέματα κοινού ενδιαφέροντος ή υφιστάμενα κοινωνικά προβλήματα. β)Η δημιουργία προϋποθέσεων και η αξιοποίησις ευκαιριών, προς ανάπτυξιν πνεύματος συλλογικής ευθύνης και δράσεως είτε κατά την διερεύνησιν και προώθησιν θεμάτων κοίνου ενδιαφέροντος, είτε κατά την πρόληψιν ή αντιμετώπισιν προβλημάτων της κοινότητος. γ)Η ενθάρρυνσις και η ενεργοποίησις της συλλογικής κοινοτικής δράσεως, κατά την προώθησιν ή αντιμετώπισιν των εν τω προηγουμένω εδαφίω θεμάτων ή προβλημάτων.   